Ego Gaufredus comes, cum essem in cella novitiorum apud Cluniacum, in presentia domni abbatis Hugonis, tribui omnem justiciam et reliqui totam injusticiam quam habebam in villa Batuens, in servis et ancillis et in omnibus que pertinebant eis, sicut audivit et vidit domnus Senebrunus. Iterum similiter ego Wido comes, cum uxore mea, laudo et relinquo ad ipsum scilicet justiciam et injusticiam. Ideoque pono cartam istam super altare sancti Marcelli cum osculo altaris, attestantibus militibus istis: Arleio et Oddone, filiis Hugonis de Sancto Marcello; Letbaldo de Castenodo; Gaufredo de Sancto Petro; Arnulpho Rufo; Gisleberto, milite; Bernardo Merulo. Regnante rege Heinrico Alamannorum. Concurrente V. Epacta XX. Mill. XCIII. Indict. Ia.